**OBRAZLOŽENJE**

 **II. IZMJENE I DOPUNE PRORAČUNA GRADA KRKA ZA 2022. GODINU** Člankom 166. Zakona o proračunu ("Narodne novine" broj 144/21) utvrđena je mogućnost donošenja izmjena i dopuna proračuna za 2022. godinu.

 U skladu s dosadašnjim ostvarenjem prihoda i rashoda proračuna, planiranim realizacijama započetih projekata te iskazanih novih potreba predlažu se II. Izmjene i dopune Proračuna kojima će se izvršiti usklađenje na prihodovnoj i rashodovnoj strani Proračuna.

 Ovim dokumentom se mijenja samo Proračun za 2022. godinu, projekcije proračuna za 2023. i 2024. godinu se ne mijenjaju. Proračun se sastoji od općeg i posebnog dijela.

 Iz Zakona o proračunu proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.

 Proračun Grada Krka za 2022. godinu usvojen je na sjednici Gradskog vijeća Grada Krka od 8. prosinca 2021. godine, u iznosu od 124.028.000,00 kn prihoda i primitaka, 5.560.000,00 kn viška prihoda iz prethodne godine te 129.588.000,00 kn rashoda i izdataka.

 I. Izmjenama i dopunama Proračuna Grada Krka za 2022. godinu predložen je iznos od 101.695.522,97 kn prihoda i primitaka, 8.502.277,03 kn konsolidiranog prenesenog viška iz 2021. godine i 110.197.800,00 kn rashoda i izdataka.

 Proračun sadrži i planirane prihode i rashode iz nenadležnih proračuna (otočkih općina) za financiranje ustanova temeljem sporazuma o sufinanciranju kao i sve vlastite i namjenske prihode proračunskih korisnika.

* II. Izmjenama i dopunama Proračuna Grada Krka za 2022. godinu predložen je iznos od 100.484.422,97 kn prihoda i primitaka, 8.502.277,03 kn konsolidiranog prenesenog viška iz 2021. godine i 108.986.700,00 kn rashoda i izdataka.
* Višak prihoda sastoji se od: viška prihoda Proračuna Grada Krka- Jedinstvenog upravnog odjela u iznosu od 8.271.937,06 kn, viška prihoda Javne vatrogasne postrojbe u iznosu od 194.663,05 kn, viška prihoda Centra za kulturu u iznosu od 32.138,08 kn i viška prihoda Dječjeg vrtića u iznosu od 3.538,84 kn.

|  |  |  |  |  |
| --- | --- | --- | --- | --- |
| Opis | Proračun 2022 | povećanje /smanjenje | Izmjena proračuna 2022 | % |
| 6-Prihodi poslovanja | 94.959.057,21 | 983.100,00  |  95.942.157,21  | 101 |
| 7-Prihodi od nefinancijske imovine | 6.736.465,76  | -2.194.200,00  | 4.542.265,76 | 67 |
| 8-Primici od zaduživanja | 0,00  | 0,00  |  0,00  | 0 |
| 9-Višak prihoda 2021. |  8.502.277,03  | 0,00 | 8.502.277,03  | 100 |
| Ukupno prihodi i primici | 110.197.800,00 | -1.211.100,00 | 108.986.700,00  | 99 |
| 3-Rashodi poslovanja | 71.095.796,45  | -738.546,80 | 70.357.249,65  | 99 |
| 4-Rashodi za nefinancijsku imovinu | 35.322.802,32  | -472.553,20  |  34.850.249,12  | 99 |
| 5-Izdaci za financijsku imovinu | 3.779.201,23  | 0,00  |  3.779.201,23  | 100 |
| Ukupno rashodi i izdaci | 110.197.800,00 | -1.211.100,00  | 108.986.700,00  | 98,9 |

Tabela 1: Izmjena proračuna 2022.

**Predloženo je smanjenje prihoda u iznosu od 1.211.100,00 kn, što je smanjenje za 1,1% od usvojenog proračuna, smanjenje rashoda i izdataka u iznosu od 1.211.100,00 kn, što je smanjenje od 1,1% od usvojenih rashoda i izdataka proračuna, a primici od zaduživanja (0,00 kn) i višak prihoda koji je ostvaren 2021. planirani su u istim iznosima.**

**Razlozi za izmjenu proračuna**

Do izmjena proračuna dolazi zbog:

1. Rasporeda više planiranih prihoda od poreza na dohodak u iznosu od 717.000,00 kn,
2. Rasporeda više planiranih prihoda od poreza na imovinu u iznosu od 794.000,00 kn (porez na kuće za odmor 270.000,00 kn i porez na promet nekretnina 524.000,00 kn)
3. Uvođenja novih aktivnosti
4. Korekcije postojećih pozicija Jedinstvenog upravnog odjela i proračunskih korisnika
5. Smanjenja planiranih prihoda od komunalnog doprinosa u iznosu od 855.000,00 kn
6. Smanjenja planiranih prihoda od prodaje građevinskog zemljišta u iznosu od 2.200.000,00 kn
7. Usklađenja s programima kojima se raspoređuju namjenski prihodi
8. Prijenosa u 2023. godinu prihoda pomoći za projekt koji je prvobitno planiran u 2022. te planiranje nove

Ovim Izmjenama i dopunama Proračuna Grada Krka za 2022. godinu predložene su izmjene na sljedeći način:

**IZMJENA I DOPUNA PRIHODA I PRIMITAKA**

**61 - POREZNI PRIHODI**

Porezni prihodi se povećavaju za 1.528.810,00 kn (iznose 35.194.700,00 kn) i to na sljedeći način:

 - prihodi od poreza na dohodak povećavaju se za 717.000,00 kn radi većeg ostvarenja (od planiranog) poreza od obrta i drugih djelatnosti, od drugih povremenih djelatnosti, od imovine i imovinskih prava, od iznajmljivanja stanova i soba turistima te radi značajnog ostvarenja prihoda od poreza u postupku nadzora, čime planirani prihodi iznose 21.709.700,00 kn i povećani su za 3,4%.

- prihodi od poreza na promet nekretnina dodatno se povećavaju za 524.000,00 kn i iznose 9.500.000,00 kn, što je povećanje za 5,8% (nastavak rasta tržišta nekretnina)

- prihodi od poreza na kuće za odmor povećani su za 270.000,00 kn i iznose 3.,770.000,00 kn

- prihodi od poreza na potrošnju povećani su za 17.810,00 kn i iznose 160.000,00 kn.

**63 – POMOĆI**

Pomoći proračunu i proračunskim korisnicima ukupno se smanjuju u iznosu od 156.116,32 kn i mijenjaju se na sljedeći način:

**Kapitalne pomoći iz državnog i županijskog proračuna**

* uvodi se nova pozicija kapitalne pomoći državnog proračuna za izgradnju nerazvrstane ceste U-5.3 u iznosu od 360.000,00 kn
* briše se pozicija pomoći od Fonda za zaštitu okoliša za projekt „Pametni grad – izrada softverskih rješenja“, u iznosu od 363.750,00 kn

**Pomoći kod proračunskih korisnika**

**-** za Dječji vrtić smanjuju se tekuće pomoći od nenadležnog proračuna-otočkih općinaza 34.720,00 kn, odnosno sredstva iz državnog proračuna za posebne programe u iznosu od 20,00 kn. Kapitalne pomoći se smanjuju za 8.000,00 kn.

- za Centar za kulturu sredstva tekućih pomoći povećavaju se za 1.888,40 kn, dok se briše pozicija kapitalnih pomoći iz državnog proračuna u iznosu od 20.554,72 kn.

 - za Javnu vatrogasnu postrojbu Grada Krka smanjuju se pomoći iz nenadležnog proračuna za dislokaciju u iznosu od 76.000,00 kn odnosno 15.000,00 kn za kapitalne pomoći (također iz nenadležnog proračuna)

**64 - PRIHOD OD IMOVINE**

Prihodi od imovine smanjuju se ukupno za 11.657,83 kn radi:

- smanjenja planiranih prihoda od kamata na oročena sredstva i depozite po viđenju u iznosu od 336,55 kn

- uvođenja pozicije za kamate dječjeg vrtića u iznosu od 100,00 kn

- povećanja prihoda od kamata u iznosu od 1.232,91 kn

- uvođenja pozicije za prihode od zateznih kamata dječjeg vrtića u iznosu od 1.900,00 kn

- smanjenja planirnaih prihoda od pozitivnih tečajnih razlika i razlika zbog primjene valutne kaluzule u iznosu od 17.554,19 kn

 - povećanja prihoda od naknade za koncesijska odobrenja u iznosu od 3.000,00 kn

**65 - PRIHODI OD UPRAVNIH I ADMINISTARTIVNIH PRISTOJBI I NAKNADA**

Prihodi od pristojbi i naknada smanjuju se za 331.660,00 kn radi:

* smanjenja prihoda od komunalnog doprinosa za 855.000,00 kn,
* povećanja ostalih naknada (grobna naknada) za 40.000,00 kn odnosno za 80%,
* smanjenja prihoda o prodaje državnih biljega u iznosu od 30.000,00 kn,
* povećanja prihoda od turističke pristojbe u iznosu 156.000,00 kn radi izrazito uspješne turističke sezone i popunjenosti turističkih kapaciteta pa planirani prihod iznosi 1.700.000,00 kn, te povećanja turističke pristojbe na plovnom objektu u iznosu od 6.000,00 kn,
* smanjenja prihoda s naslova osiguranja i refundacija štete u iznosu od 30.000,00 kn,
* povećanja prihoda od povrata u proračun u iznosu od 420.000,00 kn
* uvođenja pozicije Javne vatrogasne postrojbe za ostale nespomenute prihode u iznosu od 8.000,00 kn
* povećanja prihoda Dječjeg vrtića od roditeljske uplate za 25.000,00 kn
* smanjenja prihoda Centra za kulturu za 4.960,00 kn (ulaznice za programe)

**66 – PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Ovi prihodi povećavaju se za 2.685,00 kn te ukupno iznose 1.944.985,00 kn. Izmjene se sastoje se od:

* smanjenja prihoda JVP-a od PVZ otoka Krka za 60.000,00 kn te sad iznose 655.000,00 kn
* povećanja prihoda JVP-a od PVZ otoka Krka za sufinanciranje stalnog mjesečnog dodatka u iznosu od 1.795,00 kn
* smanjenja prihoda JVP-a od Vatrogasne zajednice PGŽ za sufinanciranje sezonskog vatrogastva u iznosu od 360,00 kn
* uvođenja pozicije za kapitalne donacije fizičkih osoba u iznosu od 60.080,00 kn
* uvođenja pozicije za kapitalne donacije JVP-u od trgovačkih društava u iznsou od 11.990,00 kn
* smanjenja prihoda JVP-a od kapitalnih donacija PVZ otoka Krka u iznosu od 10.900,00 kn
* povećanja prihoda Centra za kulturu od tekućih donacija fizičkih osoba u iznosu od 80,00 kn.

**68 – KAZNE I UPRAVNE MJERE I OSTALI PRIHODI**

Prihodi od kazni i ostali prihodi smanjuju se za 48.960,85 kn i iznose 385.000,01 kn od čega se kazne povećavaju za 8.960,85 kn, a ostali prihodi za 40.000,00 kn.

**7 – PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine smanjuju se za 2.194.200,00 kn i ukupno iznose 4.542.265,76 kn. Unutar grupe smanjeni su prihodi od prodaje zemljišta za 2.200.000,00 kn (novi plan 2.800.000,00 kn), prihodi od prodaje stanova u društvenom vlasništvu za 20.000,00 kn (novi plan 30.000,00 kn) i povećana su sredstva od prodaje prijevoznih sredstava u cestovnom prometu za 25.800,00 kn (novi plan 101.400,00 kn).

**8 – PRIMICI OD FINANCIJSKE IMOVINE I ZADUŽIVANJA**

Kod primitaka od financijske imovine i zaduživanja nema promjena (0,00 kn).

**9- VLASTITI IZVORI**

Preneseni višak prihoda iz 2021. godine iznosi 8.502.277,03 kn, koliko je utvrđeno Godišnjim izvještajem o izvršavanju proračuna Grada Krka za 2021. godinu.

**IZMJENA I DOPUNA RASHODA I IZDATAKA**

 Rashodi i izdaci proračuna smanjuju se u ukupnom iznosu od 1.211.100,00 kn, a pojedine pozicije se smanjuju/povećavaju u odnosu na realizaciju i mogućnosti proračuna.

Smanjenje rashoda u iznosu od 1.004.778,68 kn odnosi se na Jedinstveni upravni odjel, za 23.546,32 kn smanjuju se rashodi Centra za kulturu, za 42.300,00 kn smanjuju se rashodi Dječjeg vrtića te za 140.475,00 kn rashodi Javne vatrogasne postrojbe Grada Krka. Rashodi Gradske knjižnice ostaju na istoj razini kao u osnovnom planu.

**001 JEDINSTVENI UPRAVNI ODJEL**

Predložena je izmjena i dopuna rashoda između i unutar odsjeka na sljedeći način:

**U Programu 1001 Javna uprava i administracija** planirano je smanjenje u ukupnom iznosu od 299.120 kn odnosno 2,7%. Od rashoda za zaposlene smanjeni su rashodi za prekovremeni rad u iznosu od 10.000,00 kn, ostali rashodi za zaposlene povećani su u iznosu od 15.000,00 kn, dok su naknade troškova zaposlenima smanjene za 5.000,00 kn odnosno 3,7%. Unutar rashoda za materijal i energiju povećavaju se rashodi za službenu i radnu odječu u iznosu od 880,00 kn, smanuju se rashodi za električnu energiju i gorivo u iznosu od 100.000,00 kn (odluka Vlade o energentima). Smanjena su sredstva za održavanje opreme u iznosu od 60.000,00 kn, komunalne usluge u iznosu od 20.000,00 kn, zakupnine i najamnine u iznosu od 25.000,00 kn, računalne usluge u iznosu od 40.000,00 kn te rashodi za premije osiguranja u iznosu od 10.000,00 kn. Povećani su rashodi za zakupnine i najamnine u iznosu od 5.000,00 kn.

 Od kapitalnih projekata smanjeni su rashodi za licence u iznosu od 10.000,00 kn, rashodi za komunikacijsku opremu u iznosu od 16.000,00 kn, za sportsku opremu u iznosu od 2.000,00 kn dok su povećani rashodi za uredsku opremu i namještaj u iznosu od 12.000,00 kn..

Za aktivnost gradskog vijeća, radnih tijela, protokola i općih poslova smanjeni su izdaci u iznosu od 40.000,00 kn, te sad iznose 338.200,00 kn, dok su za aktivnost mjesnih odbora povećani rashodi za proslave u mjesnim odborima za 11.000,00 kn.

 **U Programu 1002 Financijski poslovi i obveze** smanjuju se sredstva za 77.660,20 kn i ukupno iznose 3.885.6200,22kn, na način da se smanjuju sredstva za bankarske usluge i usluge platnog prometa u iznosu od 60.000,00 kn, sredstva za negativne tečajne razlike u iznosu od 15.300,00 kn te sredstav za zatezne kamate u iznosu od 2.360,20 kn.

**U Programu 1004 Održavanje i gradnja komunalne infrastrukture** rashodi se ukupno smanjuju za 181.000,00 kn i iznose 27.773.525,32 kn.

Smanjuju se rashodi za električnu energiju u iznosu od 500.000,00 kn, te iznose 1.400.000,00 kn.

Povećavaju se rashodi za asfaltiranje, proširenje i izgradnju nerazvrstanih cesta u iznosu od 593.000,00 kn i iznose 7.593.000,00 kn. Unutar projekta smanjuju se sredstva za otkup zemljišta u iznosu od 907.000,00 kn, a povećavaju sredstva za asfaltiranje i uređenje cesta u iznosu od 1.500.000,00 kn.

 Za kapitalni projekt *Javne površine-gradnja* (K100406) smanjuju se rashodi u iznosu od 47.000,00 kn i to za izgradnju objekata na javnim površinama.

 Za održavanje groblja (A100407) sredstva su povećana za 50.000,00 kn, te sada iznose 200.000,00 kn

Ostale komunalne aktivnosti (A100409) povećane su za 60.000,00 kn, te iznose 1.075.000,00 kn. Povećani su rashodi za intelektualne usluge u komunalnom odjelu.

Smanjuju se rashodi za održavanje kabelsko distributovnog sistema i WIFI-a (A100411) u iznosu od 20.000,00 kn. Novi planirani iznos je 60.000,00 kn.

Kapitalni projekt *Vatrogasna zajednica* smanuje se za 29.000,00 kn, te sada iznosi 436.000,00 kn.

Smanjuju se sredstva za projektiranje komunalne infrastrukture (K100424) u iznosu od 290.000,00 kn. Novi planirani iznos iznosi 1.020.000,00 kn.

*K100434 Ponikve eko otok Krk-Izgradnja EKI otoka Krka u istom infrastrukturnom kanalu EU* *projekta* povećava se u iznosu od 2.000,00 kn. Radi se o kamatama za kredit EKI.

**U Programu 1005 Sustav vodoopskrbe, odvodnje i zaštite voda** predloženo je povećanje u iznosu od 12.000,00 kn pa ukupan program sada iznosi 803.630,35 kn. Sredstva se odnose na sufinanciranje kamata i naknada za EU projekt „Sustava prikupljanja, odvodne i pročišćavanja otpadnih voda otoka Krka“ (K100506).

**U Programu 1006 Zaštita okoliša i gospodarenje otpadom** planiranoje povećanje rashoda za 145.000,00 kn pa ukupan program iznosi 1.680.000,00 kn. Povećani su rashodi za veterinarske usluge u iznosu od 20.000,00 kn i rashodi za polupodzemne spremnike za odvojeno prikupljanje otpada u iznosu od 125.000,00 kn.

**U Programu 1008 Osnovno i srednjoškolsko i visoko obrazovanje** rashodi se smanjuju za 40.000,00 kn i iznose 3.466.000,00 kn. Radi se o rashodima za sufinanciranje boravka djece u privatnim vrtićima (djeca koja se nisu upisala u DV Katarina Frankopan Krk).

 **U Programu 1009 Sport, rekreacija, kultura i ostalo** smanjenje iznosi 315.065,00 kn (4,5%) te program ukupno iznosi 6.675.885,00 kn.

U aktivnosti Program javnih potreba u sportu planirana sredstva su povećana za 50.000,00 kn te sada iznose 1.185.000,00 kn. Povećana su sredstva za program javnih potreba u sportu u iznosu od 15.000,00 kn te je uvedena nova pozicija *„Najam školske sportske dvorane“* u iznosu od 35.000,00 kn.

Povećana su sredstva za kapitalne donacije udrugama u sportu (K100903) u iznosu od 2.100,00 kn,

U aktivnosti *Ostale društvene potrebe* planirana sredstva ukupno su povećana za 48.000,00 kn (2,9%) i iznose 1.710.900,00 kn. Ukinuta je pozicija *Advent na veloj placi* u iznosu od 50.000,00 kn te je otvorena nova pozicija *Adventska dekorativna rasvjeta* u iznosu od 58.000,00 kn.Povećana su sredstva za sufinanciranje Turističke zajednice Grada Krka u iznosu od 40.000,00 kn (sada iznose 170.000,00 kn).

Ukinut je projekt K100912 Ostale društvene potrebe-kapitalne u iznosu od 70.000,00 kn.

Projekt *K100913 Opremanje i izgradnja sportskih objekata i igrališta* smanjen je za 49.665,00 kn i iznosi 1.102.385,00 kn. Rashodi za vanjska igrališta smanjeni su za 138.665,00 kn, dok su za uređenje igrališta na Portapižani povećani za 89.000,00 kn (3.800,00 kn za opremu i 85.200,00 kn za radove).

Povećana su sredstva za aktivnost *Održavanje i djelatnost Interpretacijskog centra pomorske baštine* (A100916)u iznosu od 4.500,00 kn, i to 4.000,00 kn za intelektualne usluge te 500,00 kuna za najamninu.

Ovom Izmjenom Plana ukinut je projekt vezani uz sport i rekreaciju i to:

* Projekt K100922 – Košarkaško igralište na Portapisani u iznosu od 300.000,00 kn.

**U Programu 1010 Zaštita, očuvanje i unapređenje zdravlja i socijalna skrb**  planirano je povećanje u iznosu od 160.000,00 kn. Nova ukupna vrijednost programa iznosi 1.815.000,00 kn.

Socijalni program povećan je za 20.000,00 kn, te su otvorene dvije nove aktivnosti:

 - *Donacija za sufinanciranje rada hospicija Marija Krucifiksa Kozulić u Rijeci* *(A101011)*, u iznosu od 20.000,00 kn

- *Novčane potpore umirovljenicima (A101014)* u iznosu od 120.000,00 kn

**U Programu 1011 Izgradnja i održavanje obale i obalnog pojasa** rashodi se povećavaju za 15.000,00 kn. Ukupna vrijednost programa je 2.344.000,00 kn. Ovom Izmjenom povećavaju se rashodi za održavanje plaža za 15.000,00 kn.

**U Programu 1012 Jačanje gospodarstva, poljoprivrede i turizma** planirana sredstva smanjena su za 5.000,00 kn, te sada iznose 871.000,00 kn.

Unutar aktivnosti „Poduzetništvo, poljoprivreda i ostali ekonomski poslovi“ ukinuta je pozicija za naknadu štete od elementarnih nepogoda u iznosu od 20.000,00 kn te su povećana sredstva za opremu video nadzora u iznosu od 15.000,00.

**U Programu 1013 Prostorno uređenje** ukupno planirana sredstva povećana su za 300.000,00 kn.

 Unutar programa sredstva za izradu prostorno planske dokumentacije smanjena su za 200.000,00 kn ( novi plan 150.000,00 kn) dok su sredstva za projektiranja povećana za 500.000,00 kn ( na 1.100.000,00 kn).

**U Programu 1014 Razvojni projekti i projekti poticanja energetske učinkovitosti** planirana sredstva ukupno su smanjena za 718.933,48 kn i iznose 11.283.046 kn.

* povećavaju se sredstva za održavanje gradskih zidina i trgova u iznosu od 95.000,00 kn odnosno za 111,8%
* rashodi za izradu projektne dokumentacije za izgradnju vrtića u Vrhu prebacuju se za iduću godinu, tako da se u ovoj godini ukidaju predviđena sredstav u iznosu od 400.000,00 kn
* smanjuju se sredstva za Projekt *K101438 Izgradnja skate i bike parka u gradu Krku* za iznos od 220.000,00 kn, te ukupan projekt sada iznosi 65.000,00 kn. Navedena sredstva odnose se na troškove izrade projektne dokumentacije.
* povećavaju se sredstva za projekt *K101452 Energetska obnova zgrada u javnom sektoru* za 69.700,00 kn (projektna dokumentacija), te iznose 455.950,00 kn.
* smanjuju se sredstva za kapitalni projekt Uređenje i opremanje dječjeg igrališta (vježbališta) u park šumi Dražica (K101455) u iznosu od 284.105,48 kn te sada iznosi 635.000,00 kn. Investicija će se završiti u 2023. godini.
* Projekt *K101460 E-mobilnost Grada Krka* povećava se za iznos od 20.472,00 kn, te iznosi 443.722,00 kn

 **002 GRADSKA KNJIŽNICA**

 Planirani rashodi za Gradsku knjižnicu iznose 794.000,00 kn i ovim izmjenama se njihova visina ne mijenja. Napravljena je preraspodjela unutar aktivnosti proračunskog korisnika.

 **003 CENTAR ZA KULTURU**

Rashodi za Centar za kulturu izmjenama proračuna ukupno iznose 1.685.311,38 kn i smanjeni su za 23.546,32 kn (1,4%), od čega su za 7.417,50 kn smanjena sredstva za redovnu djelatnost i iznose 771.256,18 kn, za 7.417,50 kn povećana sredstva za kulturna događanja financirana iz gradskog proračuna pa iznose 468.743,82 kn, za 4.880,00 kn su smanjeni rashodi za kulturna događanja iz vlastitih izvora i iznose 326.608,38 kn, za 1.888,40 kn su povećani rashodi za kulturna događanja financirana iz nenadležnog proračuna te iznose 118.703 kn te je ukinut kapitalni projekt – Putevima Frankopana u iznosu od 20.554,72 kn.

 **004 DJEČJI VRTIĆ**

 Planirani rashodi za Dječji vrtić smanjeni su za 42.300,00 kn i ukupno iznose 24.434.238,84 kn što je smanjenje od 0,2%.

Za objekte u Krku i Vrhu proračun Grada Krka izdvaja 6.809.5400,00 kn za redovnu djelatnost i 70.000,00 kn za opremu.

Rashodi financirani iz nenadležnih proračuna - otočkih općina povećani su za 17.800,00 za redovnu djelatnosti i iznose 12.917.300,00 kn, a za opremu su smanjeni za 8.000,00 i iznose 282.000,00 kn.

Rashodi financirani od roditeljske uplate povećani su za 27.000,00 kn (+0,6%) i iznose 4.355.538,84 kn.

 **005 JAVNA VATROGASNA POSTROJBA**

Rashodi za Javnu vatrogasnu postrojbu smanjeni su za 140.475,00 kn (2,2%) te sada iznose 6.276.765,05 kn. Smanjeni su rashodi za redovnu djelatnost financiranu iz vlastitih sredstava i donacija u iznosu od 34.075 kn, rashodi za objekte, vozila i opremu financiranih iz donacija u iznosu od 15.400,00 kn, rashodi za opremu i prijevozna sredstva u iznosu od 2.000,00 kn, rashodi za dislokaciju (iz pomoći od nenadlećnog proračuna) u iznosu od 76.000,00 kn, rashodi za opremu iz nenadležnog proračuna u iznosu o d 15.000,00 kn, te su povećani rashodi za vlastitu djelatost JVP u iznosu od 2.000,00 kn.

Gradonačelnik

 Darijo Vasilić, prof

Gradonačelnik Grada Krka je dana 1. prosinca 2022. godine utvrdio prijedlog II. Izmjena i dopuna Proračuna Grada Krka za 2022. godinu te se isti upućuje Gradskom vijeću Grada Krka na razmatranje u cilju rasprave i usvajanja.